אירוויזיון 2024

תחרות הזמר של האירוויזיון לשנת 2024 (באנגלית: Eurovision Song Contest 2024; בצרפתית: Concours Eurovision de la chanson 2024) הייתה ההפקה ה-68 במספר של תחרות זו בהפקת איגוד השידור האירופי, אשר התקיימה בעיר מאלמה שבשוודיה. בתחרות זכתה שווייץ, עם השיר The Code של נמו. ישראל הגיעה למקום החמישי עם שירה של עדן גולן, Hurricane. מהדורת 2024 של תחרות האירוויזיון נערכה בעיר מאלמה שבשוודיה, לאחר הניצחון של המדינה באירוויזיון 2023 עם השיר "Tattoo", בביצועה של לורן. זו הייתה הפעם השביעית ששוודיה ארחה את התחרות, לאחר שעשתה זאת בעבר בשנים 1975, 1985, 1992, 2000, 2013 וב-2016. המקום הנבחר הוא מאלמה ארנה בת 15,500 מושבים, זירה מקורה רב-תכליתית המשמשת כמקום למשחקי כדוריד, משחקי פלורבול, קונצרטים ואירועים אחרים. המקום אירח בעבר את אירוויזיון 2013. מייד לאחר זכייתה של שוודיה באירוויזיון 2023 היו הערים הראשונות שהביעו עניין לארח את מהדורת 2024 סטוקהולם, גטבורג ומאלמה, שלוש הערים הגדולות במדינה וגם אלו שאירחו בעבר את התחרות. מלבד אלה, גם מספר ערים אחרות הביעו את כוונתן להציע הצעות בימים שלאחר הניצחון במאי 2023: אסקילסטונה, יונצ'ופינג, אורנשולדסביק, פרטילה וסאנדוויקן. תאגיד השידור השוודי (SVT) קבע מועד אחרון ל-12 ביוני 2023 לערים המעוניינות להגיש בקשה רשמית. סטוקהולם וגטבורג הכריזו רשמית על הצעותיהן ב-7 וב-10 ביוני בהתאמה, ואחריהן ב-13 ביוני הערים מאלמה ואורנשולדסביק. זמן קצר לפני סגירת תקופת הבקשה, חשף ה-SVT כי קיבל מספר הצעות, ובהמשך הבהיר כי הן הגיעו מארבע הערים הללו. לפני ההודעה הזו, סאנדוויקן ויונצ'ופינג כבר הצהירו על הסכמתם. ב-7 ביולי דווח כי הצעותיהן של גטבורג ואורנשולדסביק בוטלו. מאוחר יותר באותו יום, איגוד השידור האירופי (EBU) ותאגיד השידור השוודי (SVT) הכריזו על מאלמה בתור העיר המארחת. ההגרלה לקביעת חצי הגמר של המדינות המשתתפות, התקיימה ב-30 בינואר 2024 31 המועמדים לחצאי הגמר חולקו לחמישה סלים, בהתבסס על דפוסי הצבעה היסטוריים, במטרה להפחית את הסיכוי להצבעות בגוש ולהגביר את המתח בחצאי הגמר. ההגרלה גם קבעה באיזה חצי גמר כל אחת מששת המעפילות האוטומטיות – המדינה המארחת, שוודיה ו"חמש הגדולות" (צרפת, גרמניה, איטליה, ספרד והממלכה המאוחדת) יצביעו ויידרשו לשדר. הטקס התקיים על ידי פרנילה מונסון קולט ופראח עבאדי וכלל את העברת צרור המפתחות, סמל העיר המארחת, מראש העיר של המארחת הקודמת, ליברפול לראש העיר של מאלמה. להלן רשימת המדינות בכל סל: במהדורה זו של האירוויזיון משתתפות 37 מדינות, ושש מתוכן העפילו באופן אוטומטי לגמר התחרות. חצי הגמר הראשון התקיים ב-7 במאי 2024 בו הצביעו שוודיה, הממלכה המאוחדת וגרמניה והשתתפו בו 15 מדינות:   עלה לגמר   מקום ראשון   מקום שני   מקום שלישי   מקום אחרון חצי הגמר השני בו השתתפה ישראל והעפילה לגמר, התקיים ב-9 במאי 2024 בו הצביעו ספרד, איטליה וצרפת והשתתפו בו 16 מדינות:   עלה לגמר   מקום ראשון   מקום שני   מקום שלישי   מקום אחרון הגמר התקיים ב-11 במאי 2024 בו הופיעו חמש הגדולות (גרמניה, צרפת, איטליה, ספרד והממלכה המאוחדת) והמדינה המארחת (שוודיה) אליהן התווספו 20 המדינות אשר עלו לגמר משני חצאי הגמר (10 מדינות מכל חצי גמר): קפריסין, סרביה, ליטא, אירלנד, אוקראינה, קרואטיה, סלובניה, פינלנד, פורטוגל, לוקסמבורג, ישראל, לטביה, אוסטריה, הולנד, נורווגיה, יוון, אסטוניה, שווייץ, גיאורגיה וארמניה. הנציג ההולנדי יוסט קליין נפסל מהתחרות ביום הגמר לאחר שאיים לכאורה על אחת מעובדות ההפקה לאחר חצי הגמר, כך שלבסוף בגמר התמודדו 25 מדינות. בגמר הצביעו כל המדינות המשתתפות כולל המדינות שלא העפילו לגמר. הצבעות שהגיעו ממדינות שלא השתתפו בכלל בתחרות באותה שנה נכללו בקבוצה אחת משותפת בשם "Rest of the World" ("שאר העולם"). הזוכה בגמר היא שווייץ, ישראל הגיעה למקום החמישי בניקוד הכולל, ולמקום השני בהצבעת הקהל.   מקום ראשון   מקום שני   מקום שלישי   מקום אחרון   מדינות שנפסלו    מקום ראשון    מקום שני    מקום שלישי    מקום אחרון    מדינות שנפסלו אנדורה אנדורה – בנובמבר 2019 הצהירה מפלגת השלטון באנדורה, דמוקרטים למען אנדורה, כי אנדורה תחזור לתחרות, עם הערכת העלויות כתנאי הכרחי. סוזן ג'ורג'י, נציגת אנדורה ב-2009, אף השיגה מימון כספי להשתתפותה של אנדורה ב-2021. עם זאת, אנדורה לא השתתפה באירוויזיון 2021, 2022 (אף על פי שתכננה להשתתף בשנה זאת) ו-2023. באוגוסט 2023, רשות השידור של אנדורה (RTVA) הודיעה שלא תשתתף גם באירוויזיון 2024. בולגריה בולגריה – ב-12 במאי 2023, הודיעה רשות השידור הבולגרית BNT בטוויטר בתגובה לחזרה של לוקסמבורג לתחרות, כי "בולגריה כבר לא משתתפת בתחרות". אך ב-14 במאי הכחישו את תגובתם, ואמרו שמוקדם מדי לומר אם בולגריה תשתתף. ב-18 באוקטובר הודיעה BNT שלא תשתתף באירוויזיון 2024, אך היא לא שוללת חזרה לתחרות בעתיד. בוסניה והרצגובינה בוסניה והרצגובינה – בנובמבר 2022, הנציג הראשון של בוסניה והרצגובינה מוחמד פזלגיץ' (פזלה) ציין שהוא מנסה להחזיר את המדינה לתחרות בשנת 2024. עם זאת, ב-2 באוגוסט 2023, השדרן הבוסני BHRT, הודיעה שלא תשתתף באירוויזיון 2024. בוסניה והרצגובינה השתתפה בפעם האחרונה באירוויזיון 2016. טורקיה טורקיה – בשנת 2021, כמאל קיליצ'דראולו, מועמד האופוזיציה בבחירות לנשיאות המדינה בשנת 2023, הודיע על תמיכתו בחזרה לתחרות. ניצחון של קיליצ'דראולו היה יכול לפתוח הזדמנות כזו. עם זאת, הוא הפסיד בבחירות ליריבו רג'פ טאיפ ארדואן ולכן הסיכויים שטורקיה תחזור לתחרות נחשבים קלושים. טורקיה השתתפה לאחרונה באירוויזיון 2012. מונטנגרו מונטנגרו - ב-3 באוקטובר 2023 הודיעו מספר אתרי חדשות במונטנגרו שהמדינה לא תשתתף באירוויזיון 2024, דבר שלבסוף אושר ב-5 בדצמבר. מונטנגרו השתתפה לאחרונה באירוויזיון 2022. מונקו מונקו – מונקו השתתפה בפעם האחרונה באירוויזיון 2006 שנערך באתונה. בחודש נובמבר 2021 פורסם בעיתון המקומי "L'observateur de monaco", כי תקציב הנסיכות לשנת 2023 כלל 100 אלף יורו שיועדו להשתתפות בתחרות האירוויזיון. בספטמבר 2023 הוקם תאגיד שידור מונגאסקי חדש בשם Monte-Carlo Riviera בבעלות ממשלת מונקו, שהצטרף כחבר מלא לאיגוד השידור האירופי והחליף את TMC שנמצא כעת בבעלות צרפתית פרטית. הדבר אפשר את חזרתה של מונקו לתחרות. אולם ב-15 בספטמבר Monte-Carlo Riviera הודיעו כי לא ישתתפו באירוויזיון 2024. מקדוניה הצפונית מקדוניה הצפונית - בספטמבר 2023 נמסר שהתקציב להשתתפות באירוויזיון 2024 נמצא, אך באוקטובר 2023 הודיעה רשות השידור MRT כי דיונים עדיין מתקיימים על הנושא. ב-5 בדצמבר נודע שמקדוניה הצפונית לא תשתתף באירוויזיון 2024. מקדוניה הצפונית השתתפה לאחרונה באירוויזיון 2022. סלובקיה סלובקיה – פיליפ פוצ'ובסקי ממחלקת יחסי הציבור של שדרן הרדיו והטלוויזיה הסלובקית, RTVS ציין כי הסיבה להיעדרותה של סלובקיה מהאירוויזיון היא העלויות הגבוהות של ההשתתפות, ושאם סלובקיה הייתה חוזרת לתחרות, סביר להניח שהנציג שלה היה צריך לממן את ההשתתפות בעצמו מאחר שרשות השידור לא הייתה עושה זאת. עם זאת, ביולי האחרון עבר חוק שמאפשר לסלובקיה לקבל מימון כלכלי ממקורות ציבוריים ולאפשר שימוש בתקציב בין היתר עבור השתתפות באירוויזיון. סלובקיה לא תחזור לאירוויזיון 2024, אך בעקבות החוק היא שוקלת חזרה לאירוויזיון 2025. סלובקיה השתתפה בפעם האחרונה באירוויזיון 2012, וההשתתפות הזו מומנה על ידי נציגה, מקס ג'ייסון מאי. רומניה רומניה - ב-8 בספטמבר 2023 הודיעו מספר אתרי חדשות ברומניה שהמדינה לא תשתתף באירוויזיון 2024 בגלל בעיות כלכליות. עם זאת, רשות השידור הרומנית עדיין לא הודיעה האם תשתתף בתחרות. מאוחר יותר, ב-12 בספטמבר דווח כי מתקיימים דיונים על תקציב ההשתפות בשנה זו עם משרד הכלכלה הרומני. לבסוף, ב-5 בדצמבר שחרר ה-EBU את רשימת המדינות המשתתפות ורומניה לא הייתה ביניהן, אך רשות השידור הרומנית עדיין נמצאת במגעים על השתתפות בתחרות. בתחילת ינואר 2024, דווח כי איגוד השידור האירופי קבע את המועד האחרון להחלטה סופית של רשות השידור הרומנית (TVR) ל-25 בינואר 2024. ב-25 בינואר 2024 דווח כי רומניה לא תשתתף באירוויזיון 2024. איי פארו איי פארו – לאחר שריילי הופיע באירוויזיון 2023 כנציג דנמרק ובתור האומן הפארואזי הראשון שהתחרה בתחרות זו, רשת השידור המקומית KVF, בתמיכת שרת הרווחה והתרבות סירית' סטנברג, חידשה את ניסיונותיה להתקבל כחברה מלאה באיגוד השידור האירופי כדי להשתתף בתחרות באופן עצמאי ובנפרד מדנמרק. רשות השידור הפארואזית, KVF הודיעה כי תגיש בקשה לחברות באיגוד לפני קיץ 2023, במטרה ראשונית לקבל מעמד של חברה חלקית. בלארוס בלארוס – תאגיד השידור הבלארוסי BRTC הושעה מאיגוד השידור האירופי ב-1 ביולי 2021 בשל התנהלות שאינה תואמת את ערכי האיגוד, ובכך הפסידה בלארוס את הזכות להשתתף בתחרויות מטעם האיגוד כגון האירוויזיון ואירוויזיון הילדים. ב-1 באוגוסט באותה השנה פורסם, כי ההשעיה היא לשלוש שנים, אלא אם אחד הערוצים האחרים במדינה מצטרף לאיגוד השידור האירופי, מה שמשעה את בלארוס מהתחרות הנוכחית ויאפשר לה לחזור רק באירוויזיון 2025. ליכטנשטיין ליכטנשטיין – ב-10 באוגוסט 2023, השדרן 1FLTV הליכטנשטייני אישר שהמדינה לא תופיע לראשונה בתחרות בשנת 2024. קוסובו קוסובו – במרץ 2023, מועצת השידור של רשת השידור הקוסובאי RTK אישרה את קיומו של פסטיבל, שישמש כקדם אירוויזיון לתחרות האירוויזיון, בתנאי שהבקשה לחברותה ב-EBU תאושר. ב-16 באוקטובר הודיעה קוסובו כי לא תשתתף באירוויזיון 2024, אך ה-EBU הביע עניין בפסטיבל. עם זאת, לפי ה-EBU, קוסובו לא יכולה להצטרף לאיגוד מאחר שהיא איננה חברה באיגוד הטלקומוניקציה הבין-לאומי או מועצת אירופה, ולפיכך איננה מורשית להשתתף בתחרות זו. רוסיה רוסיה – ב-26 בפברואר 2022, לאחר שאיגוד השידור האירופי השעה את השתתפות רוסיה באירווזיון 2022 בעקבות פלישתה לאוקראינה ובמסגרת הטלת הסנקציות על רוסיה שמפעיל האיחוד האירופי, שלוש רשתות השידור של רוסיה החברות באיגוד השידור האירופי (הערוץ הראשון, VGTRK ו-Radio Dom Ostankino) החליטו לפרוש מאיגוד השידור האירופי. ב-26 במאי 2022, הודיעה רשות השידור האירופית כי היא משעה את שלוש רשתות השידור של רוסיה מחברותן באיגוד השידור האירופי. בשל השעיה זו, רוסיה לא יכולה להשתתף באירוויזיון 2024. השתתפותה האחרונה של רוסיה הייתה באירוויזיון 2021. ערך מורחב – ישראל באירוויזיון 2024 התחרות התקיימה במהלך מלחמת חרבות ברזל, בימים הראשונים של כניסת צה"ל לרפיח, כאשר ישראל ניצבה תחת ביקורת בינלאומית חסרת תקדים והאשמות בביצוע פשעי מלחמה, גם מצד בעלות בריתה הקרובות ביותר. מספר ממשתתפי האירוויזיון הביעו התנגדות לעצם השתתפותה של ישראל, וכאשר השתתפותה של ישראל הפכה לעובדה מוגמרת, כמה משתתפים הביעו את מחאתם כלפי ישראל ותמיכתם במאבק הפלסטיני, בהם במבי ת'אג ואולי אלכסנדר. במהלך התחרות עצמה אלפים הפגינו מחוץ לאולם הארנה במאלמה בדרישה שישראל תחדל ממעשיה. בין המפגינים הייתה גם גרטה טונברי, שעוכבה על ידי המשטרה. ערך מורחב – הולנד באירוויזיון 2024 ב-11 בדצמבר 2023 רשות השידור ההולנדית AVROTROS הכריזה על יוסט קליין בתור נציגה באירוויזיון 2024. ב-29 בפברואר 2024 נחשף שירו של יוסט לתחרות "Europapa". קליין שובץ בחצי השני של חצי הגמר השני בתור שיר מספר 16 ואחרון, הגיע למקום השני בחצי הגמר עם 182 נקודות והוכרז כאחד מעשרת העולים לגמר. יום לאחר חצי הגמר ויום לפני הגמר פורסם כי קליין היה מעורב במקרה אלימות כלפי צלמת מההפקה השוודית ונלקח לבירור עם איגוד השידור האירופי (EBU). ה-EBU החליט להשעות את קליין זמנית עד שתתקבל החלטה רשמית מכל החזרות כולל חזרת השופטים שבה השופטים מנקדים את השירים. ב-11 במאי 2024, יום גמר אירוויזיון 2024, הודיע ה-EBU על הדחתו הסופית של קליין מתחרות האירוויזיון וכי בגמר ישתתפו רק 25 מדינות. מדיה וקבצים בנושא אירוויזיון 2024 בוויקישיתוף אתר האינטרנט הרשמי של אירוויזיון 2024 (באנגלית) אירוויזיון 2024, במסד הנתונים הקולנועיים IMDb (באנגלית) המספר המזהה של האמן והשיר לצורכי הצבעה. מספר זה לא השתנה למרות פסילת הנציג ההולנדי. Eurovision 2024: 37 broadcasters head to Malmö, eurovision.tv, ‏5 בדצמבר 2023 Eurovision 2024 Results: Voting & Points, Eurovisionworld (באנגלית בריטית) Malmö får Eurovision 2024, Aftonbladet, ‏7 ביולי 2023 (בשוודית) Eurovision 2024: Last day for Swedish cities to submit hosting bids, ESCplus, ‏12 ביוני 2023 (באנגלית) 🇸🇪 Eurovision 2024: Gothenburg Prepares Bid To Host, Eurovoix, ‏10 ביוני 2023 (באנגלית) Örnsköldsvik kommun ansöker om att arrangera Eurovision 2024, SVT (האתר הרשמי של תאגיד השידור השוודי), ‏13 ביוני 2023 (בשוודית) 🇸🇪 Eurovision 2024: Malmö Enters the Race to Host Eurovision for a Third Time, Eurovoix, ‏13 ביוני 2023 (באנגלית) Flera i kampen att få vara värdstad för Eurovision – ”Kort om tid”, Sveriges Radio, ‏12 ביוני 2023 (בשוודית) Fyra städer som slåss om Eurovision Song Contest 2024, SVT (האתר הרשמי של תאגיד השידור השוודי), ‏21 ביוני 2023 (בשוודית) Politisk majoritet i Göteborg vill arrangera Eurovision Song Contest, SVT (האתר הרשמי של תאגיד השידור השוודי), ‏28 ביוני 2023 (בשוודית) 🇸🇪 Eurovision 2024: Sandviken Will Not Progress With Bid to Host, Eurovoix, ‏8 ביוני 2023 (באנגלית) Problemet som satte stopp för Eurovision i Jönköping, SVT (האתר הרשמי של תאגיד השידור השוודי), ‏13 ביוני 2023 (בשוודית) Malmö will host the 68th Eurovision Song Contest in May 2024, Eurovision.tv (האתר הרשמי של האירוויזיון), ‏7 ביולי 2023 (באנגלית) Klart: Eurovision Song Contest 2024 arrangeras i Malmö, SVT (האתר הרשמי של תאגיד השידור השוודי), ‏7 ביולי 2023 (בשוודית) Details released for 'Eurovision Song Contest 2024: The Draw', Eurovision.tv (האתר הרשמי של האירוויזיון), ‏21 בדצמבר 2023 (באנגלית) השיר מכיל את הביטוי "אבדה קדברה" (Avada Kedavra), שמקורו בשפה הארמית ופירושו הוא השמדה מיידית (אֲאַבֵּד כַּדָּבָר), וידוע בתור הקללה הממיתה בסדרה "הארי פוטר". Swedish police takes over the Joost Klein case "Joost Klein: Dutch contestant disqualified from Eurovision Song Contest" (באנגלית בריטית). 2024-05-11. נבדק ב-2024-05-11. Rasmus Peterson, Joost Klein from the Netherlands disqualified from Eurovision 2024, May 11, 2024, Eurovision World Granger, Anthony (20 בנובמבר 2019). "Andorra: Government Plans for RTVA's Return to Eurovision Song Contest". Eurovoix. ארכיון מ-23 בנובמבר 2019. נבדק ב-23 בינואר 2020. {{cite web}}: (עזרה) “A verbal green light” — Andorra is planning a Eurovision 2022 comeback, says Susanne Georgi Bulgaria is no longer participating in the contest. Best regards., טוויטר, ‏12 במאי 2023 (באנגלית) Fazla working on 2024 Eurovision return for Bosnia, The Euro Trip Podcast, ‏16 בנובמבר 2022 (באנגלית) 🇲🇪 Montenegro: Report Says Montenegro Will Not Enter Eurovision 2024, Eurovoix, ‏3 באוקטובר 2023 (באנגלית) אילאי גייסט, מונקו: האם צפויה עוד חזרה נסיכותית לאירוויזיון 2024? - אירוויזיון 2024, באתר EuroMix, ‏2023-08-18 Monaco: Monte-Carlo Riviera TV Planned to Launch in September 2022, יורוויקס, 29 בדצמבר 2021 אילאי גייסט, מקדוניה הצפונית: האם תתמודד באירוויזיון 2024? - אירוויזיון 2024, באתר EuroMix, ‏2023-10-30 הראל ישראל, סלובקיה: “שוקלים לחזור לאירוויזיון ב-2025”, באתר Euromix, ‏8 באוגוסט 2023 Sarah Louise Bennett, Romania: Local Media Reports That Romania Will Withdraw from Eurovision 2024, Eurovoix, ‏8 בספטמבר 2023 (באנגלית) Katsoulakis, Manos (12 בספטמבר 2023). "Romania: Eurovision 2024 participation lies on the decision of the Minister of Finance!". Eurovisionfun. נבדק ב-12 בספטמבר 2023. {{cite web}}: (עזרה) 🇫🇴 Faroe Islands: Hopeful of EBU Membership in the Future, Eurovoix.com, ‏12 במאי 2023 (באנגלית) Faroes set sights on Eurovision membership, KVF (האתר הרשמי של רשות השידור הפארואזית), ‏16 במאי 2023 (באנגלית) "Белтэлерадыёкампанію выключылі з Еўрапейскага вяшчальнага саюза". Euroradio (בבלארוסית). 2021-06-30. ארכיון מ-1 ביולי 2021. נבדק ב-30 ביוני 2021. {{cite web}}: (עזרה) David López, José (2021-08-26). "La BTRC de Bielorrusia será readmitida en la UER y ya tienen fecha. ¡Conoce cuándo se producirá!". ESCplus España (בספרדית). ארכיון מ-26 באוגוסט 2021. נבדק ב-26 באוגוסט 2021. {{cite web}}: (עזרה) Liechtenstein: 1 FL TV will not debut at Eurovision 2024, esctoday, ‏10 באוגוסט 2023 (באנגלית) 🇽🇰 KOSOVO: Highly anticipated Eurovision debut with Festivalit të Këngës, escYOUnited, ‏2023-03-08 (באנגלית אמריקאית) Taking part | Eurovision Song Contest, eurovision.tv, ‏2021-02-02 (באנגלית) מור לוי, ‏בעקבות הלחימה: איגוד השידור האירופי הודיע על הדחת רוסיה מאירוויזיון 2022, באתר ‏מאקו‏, 25 בפברואר 2022 דרמה באירוויזיון: האם רוסיה לא תשתתף יותר בתחרות?, באתר אייס, 27 בפברואר 2022 "המשלחת הרוסית לא עשתה משהו לא בסדר, אבל אסור שתדבק חרפה בתחרות", באתר ‏מאקו‏, 29 במרץ 2022 Vidal, Fernando Nicolás (2022-05-26). "La UER hace efectiva la suspensión indefinida a sus miembros rusos". ESCplus España (בספרדית). ארכיון מ-2022-05-26. נבדק ב-2022-05-26. "Європейська мовна спілка призупинила членство російських ЗМІ" [The European Broadcasting Union has suspended membership of the Russian media]. suspilne.media (הודעה לעיתונות) (באוקראינית). Suspilne. ארכיון מ-2022-06-29. נבדק ב-2022-05-27. במקום הופעה חיה של קליין בחזרת השופטים הוקרנה הופעתו מחצי הגמר השני ולפי זה השופטים ניקדו